कक्राझार / धुबुरी , 24 डिसेम्बरःधुबुरी सहराव थानाय बर' फिसाफोरा थांनाय 22 डिसेम्बरखालि सेल टेस्क कवार्टारआव मोनसे गोनांथार मेल जथुमनायनि गेजेरजों धुबुरी टाउनाव बर'फोरनि थाथायखौ बोखांफिननायनि राहा लानायनि सायाव गुवारै सावरायलायनाय जायो । बेनि गिबि आगान महरै बे जथुमाव धुबुरी हारिमु आफाद दानानै लाजेननाय जायो । हारिमुनि मुं लानानैनो धुबुरी सहराव न' लुनानै थानाय , साख्रि मावनो थाफैनाय , फरायनो थाफैनाय बर' फिसाफोरनि गेजेराव सिनायज्लायनाय लाबोनानै सोमोन्दो गायसननायनि हाबाफारि लानो सावरायज्लायनाय जायो । गोदानै दाजानाय बे धुबुरी हारिमु आफादआव ङ ० सुबुंसा मोसाहारीखौ आफादगिरि , बिरबल ब्रह्मखौ नेहाथारी , तृदिबेस नार्जारीखौ लोगो नेहाथारी , रबिराम दैमारीखौ रांगिरि आरो सुदेमा ब्रह्मखौ सुबुरुनगिरि महरै थिसननाय जायो । गोदानै दाजानाय बे आफादआ धुबुरी सहराव थाफैनाय बर' फिसाफोरनि सुबुं सानखो खालामनो थाखायबो थांखि लानाय जादों । लोगोसे 2012 मायथाइनिफ्राय नागारनानै दोनजानाय जारिमिनारि ब्रह्म बर्डिंखौ बोखांफिननानै बेयाव बर'फोरखौ थाहोफिननायनि राहा खालामनो , बेफोर गासै खामानिखौ साबसिनै मावफुंनो हानायबादि धुबुरी बर' एससियेसन मुंनि मोनसे आफाद दानानै होनायनि थांखि लायो । 
धुबुरी सहराव थानाय बर' फिसोफोरखौ खौसेयाव लाबोनो थाखाय धुबुरी हारिमु आफाद दादों